**LĒMUMA PROJEKTS**

20\_\_\_.gada \_\_\_.\_\_\_\_\_\_\_\_\_\_ Lēmums Nr.\_\_(prot. Nr.\_\_\_, \_\_\_.§)

**Par atbalstu projektiem un apropriācijas pārdali starp pamatbudžeta programmām Daugavpils valstspilsētas pašvaldības iestādei “Jaunatnes lietu un sporta pārvalde”**

Pamatojoties uz Pašvaldību likuma 10.panta pirmās daļas 21.punktu, likuma „Par pašvaldību budžetiem” 30.pantu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 45.punktu, 2023.gada 7.augusta Biedrības “Latvijas Sporta federācijas padome” lēmumu un 2023.gada 18.jūlija Jaunatnes starptautisko programmu aģentūras lēmumu Nr.2.1-1/247, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023.gada \_\_\_.\_\_\_\_\_\_\_\_\_\_ atzinumu, Daugavpils valstspilsētas pašvaldības domes Finanšu komitejas 2023.gada \_\_\_.\_\_\_\_\_\_\_\_\_\_\_\_ atzinumu, **Daugavpils** **valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes „Jaunatnes lietu un sporta pārvalde” (reģ.Nr.90011647754, juridiskā adrese: Kandavas iela 17A, Daugavpils) dalību projektos:
   1. “Tālākizglītības programmu īstenošana sporta speciālistiem” saskaņā ar 1.pielikumu;
   2. “Leaders platform” saskaņā ar 2.pielikumu.
2. Lēmuma 1.1.apakšpunktā minētajam projektam nodrošināt līdzfinansējumu 820.00 EUR (astoņi simti divdesmit euro) apmērā no Daugavpils valstspilsētas pašvaldības iestādes „Jaunatnes lietu un sporta pārvalde” un 1.2.apakšpunktā minētajam projektam 2024.gadā nodrošināt priekšfinansējumu EUR 6000.00 (seši tūkstoši euro, 00 centi) apmērā no pašvaldības budžeta līdzekļiem.
3. Veikt apropriācijas pārdali starp Daugavpils valstspilsētas pašvaldības iestādes “Jaunatnes lietu un sporta pārvalde” pamatbudžeta programmām:
   1. Samazināt apropriāciju pamatbudžeta apakšprogrammā „Sporta pasākumi” par 820.00 EUR (astoņi simti divdesmit euro) saskaņā ar 3.pielikumu.
   2. Palielināt apropriāciju pamatbudžeta programmā “Eiropas Savienības un citu finanšu instrumentu finansētie projekti/pasākumi” par EUR 25770.00 (divdesmit pieci tūkstoši septiņi simti septiņdesmit eiro, 00 centi) saskaņā ar 4.pielikumu.

Pielikumā:

1. Projekta “Tālākizglītības programmu īstenošana sporta speciālistiem” apraksts.
2. Projekta “Leaders platform” apraksts.
3. Daugavpils valstspilsētas pašvaldības iestādes “Jaunatnes lietu un sporta pārvalde” pamatbudžeta apakšprogrammas “Sporta pasākumi” ieņēmumu un izdevumu tāmes grozījumi un paskaidrojums 2023.gadam.
4. Daugavpils valstspilsētas pašvaldības iestādes “Jaunatnes lietu un sporta pārvalde” pamatbudžeta programmas “Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāme un paskaidrojums 2023.gadam.

Daugavpils valstspilsētas pašvaldības domes priekšsēdētājs A.Elksniņš

1.pielikums

Daugavpils valstspilsētas pašvaldības domes

2023. gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_\_

**Projekta “Tālākizglītības programmu īstenošana sporta speciālistiem” apraksts**

|  |  |
| --- | --- |
| Projekta pieteicējs | Daugavpils valstspilsētas pašvaldības iestāde „Jaunatnes lietu un sporta pārvalde” |
| Projekta ilgums | No 2023.gada 1.septembra līdz 2023.gada 1.decembrim |
| Projekta mērķis | Projekta mērķis ir pilnveidot Latgales reģiona treneru zināšanas, paaugstināt kvalifikāciju un izglītot, kā arī viens no galvenajiem uzdevumiem ir izskatīt teoriju par efektīvu komunikāciju. |
| Projekta apraksts | Veicot aptauju starp Daugavpils profesionālo ieviržu sporta izglītības iestāžu sporta treneriem, tika konstatēts, ka treneriem trūkst informācijas par iespējamiem veidiem, kā motivēt jauniešus būt aktīviem un kā palīdzēt sportistiem ar emocionāliem pārdzīvojumiem. Šīs ir būtiskas tēmas, kuras ietekmē gan treniņu procesu, gan sacensību rezultātus un šo problēmu risināšana gulstas uz treneru pleciem, līdz ar ko ir svarīgi izglītot trenerus par psiholoģiskiem aspektiem sportā, jo ne tikai būtiski attīstīt bērna fizisko veselību, bet arī garīgo veselību un emocionālo stabilitāti. |
| Projekta izmaksas | Projekta kopējās izmaksas sastāda 1770.00 EUR, t.sk. Latvijas Sporta federāciju padomes finansējums projektā 950.00 EUR un Daugavpils valstspilsētas pašvaldības iestādes “Jaunatnes lietu un sporta pārvalde” līdzfinansējums projektā 820.00 EUR. |
| Projekta mērķa grupa | Profesionālās ievirzes sporta izglītības iestāžu sporta treneri. |
| Projekta aktivitātes | Teorētiskais seminārs “Efektīva komunikācija sportā” 8 st.  Programmā: Kā es komunicēju? Vai mani dzird un saprot? Vai es dzirdu un saprotu? Atgriezeniskā saite – kas tas ir un vai tā ir nepieciešama? |

Daugavpils valstspilsētas pašvaldības domes priekšsēdētājs A.Elksniņš

2.pielikums

Daugavpils valstspilsētas pašvaldības domes

2023. gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_\_

**Eiropas Savienības Erasmu + programmas mazās partnerības projekta “Leaders platform” apraksts**

|  |  |
| --- | --- |
| Projekta pieteicējs | Daugavpils valstspilsētas pašvaldības iestāde „Jaunatnes lietu un sporta pārvalde” |
| Projekta ilgums | No 2023.gada 1.septembra līdz 2024.gada 31.augustam |
| Projekta mērķis | Virsmērķis: Paaugstinot organizāciju kapacitāti, radīt jaunas pieejas jauniešu līdzdalības veicināšanai. Mērķi: - Veicināt jaunatnes darbā iesaistīto zināšanu un prasmju apguvi par līdzdalību un neformālo izglītību; - Uzlabot savstarpējo sadarbību vietējā un starptautiskajā līmenī starp jaunatnes jomā strādājošajiem, mentoriem, līderiem - Radīt drošu un labvēlīgu vidu jauniešu iesaistei projektu izstrādē, plānošanā un ieviešanā - Attīstīt jaunas, inovatīvas pieejas un metodes līdzdalības veicināšanai - Aktualizēt Vērtību nozīmi demokrātisku procesu īstenošanā |
| Projekta apraksts | Digitālā pārveide/transformācija un Alternatīvu līdzdalības formu veicināšana - abas prioritātes sasaucas ar projektā tieši radīto rezultātu – tā tiks radīts jauns resurss - esošās, zināmās metodes jauniešu līdzdalības veicināšanai, tiks pētītas, izvērtētas un pārveidotas video klipu formātā kā gidi - video klipi. Šie klipi tiks apkopoti gan Youtube kanālā, gan ievietoti citos sociālajos tīklu resursos, lai būtu kā spēcīga platforma jaunatnes darbā iesaistītajiem - viegli pielietojama praksē. Mazie video gidi (klipi) būs ar ievadu, video formātā kvalitātīti sagatavoti lietošanai. Lietotāji (darbinieki, pedagogi, līderi uc.) varēs aplūkot mini klipus, izvēlēties sev piemērotākos, iepazīties ar video prezentāciju un nekavējoties izmantot darbībā jauniešu līdzdalības veicināšanai. Katram klipam būs pievienots apraksts arī angļu valodā. |
| Projekta izmaksas | 100 % ES Erasmus + programmas atbalsts, kopējais finansējums EUR 30 000.00 (trīsdesmit tūkstoši eiro 00 centi). Daugavpils valstspilsētas pašvaldības priekšfinansējums 2024.gadā 20 % apmērā – EUR 6000.00 (seši tūkstoši eiro 00 centi), kas tiks atgriezti pēc projekta noslēguma un gala atskaites iesniegšanas 2024.gadā. |
| Projekta mērķa grupa | 1. JAUNATNES JOMAS SPECIĀLISTI darbā ar jaunatni iesaistītie: - Jaunatnes darbinieki, speciālisti - 16 dalībnieki (kopā abās valstīs) vecumā no 20 - 35 gadiem, kas ikdienā ir abu partnerorganizāciju darbinieki/biedri, veic tiešo darbu ar jauniešiem un jauniešu līdzdalības veicināšanu. Mērķa grupai aktuālas metodes līdzdalības veicināšanai un mērķa grupa, kam nepieciešams radīt un virzīt pieejas jauniešu iesaistei lēmumu pieņemšanas procesos, savas dzīves kvalitātes veicināšanai.  2. MENTORI, ATBALSTA PERSONAS Jauniešu mentori, atbalsta personas, jauniešu līderi, pedagogi vai neformālie līderi vietējā komūnā - 10 (abās valstīs kopā) - kas sniedz atbalstu jauniešu iniciatīvu īstenošanai, veicina jauniešu iesaisti. Mērķa grupa, kam nepieciešamas jaunas, aktuālas metodes līdzdalības veicināšanai.  3. JAUNIEŠI abu valstu pārstāvētās vides jaunieši (20 (vismaz) dalībnieki katrā valstī) vecumā no 16 - 30 gadiem, kas ir no dažādām sociālām grupām, iespējām. Šie jaunieši tieši tiks iesaistīti projekta aktivitātīšu plānošanā, ideju aptirināšanā, līderu platformas izveidē, satura izstrādē, veidošanā. Šī mērķa grupa būs pierādījums, ka lēmumi, rīcības, pasākumi un aktivitātes jauniešiem nevar tikt īstenoti bez viņu pašu iesaistes. |
| Projekta aktivitātes | Projektā "Leaders platform": - organizēsim 2 mācību pasākumus darbā ar jaunatni iesaistītajiem par neformālo izglītību, līdzdalību un digitālajām prasmēm - veiksim pētījumu par jauniešu līdzdalības veicināšanas metodēm - izveidosim digitālu instrumentu LEADERS PLATFORM (jauniešu līdzdalības veicināšanas metožu video resursu) - ar publicitātes kampaņu informēsim sabiedrību, sadarbības partnerus un jaunatnes līdzdalības veicinātājus par līderu platformu. |

Daugavpils valstspilsētas pašvaldības domes priekšsēdētājs A.Elksniņš